Solent

De Solent is in seestrjitte dy't it eilân Wight fan Ingelân skiedet. 

De Solent is in skipfeartrûte fan belang foar passazjiers, fracht en marine. Teffens is it gebiet wichtich foar rekreaasje, benammen wettersport en silen,Solentpedia: rekreaasje Jierliks wurdt dêr de Cowes Week, in sylevenemint, holden. De Solent leit yn de lijte fan it eilân Wight en hat in yngewikkeld tijepatroan, dat sines dien hat oan it súkses fan Southampton as  haven. Portsmouth leit ek oan dit wetter en Spithead is bekend as it plak dêr't de Britske marine (Royal Navy) de tradisjone floatskou hâldt, dy't ôfnaam wurdt troch de monarch of the day.

Fierders is it gebiet fan grutte ekologyske en lânskiplike wearde, benammen om kust- en estuarium leefgebieten oan de iggen fan de Solent.Solentpedia: biodiversiteit In grut part fan de kustline is beskerme gebiet (Special Area of Conservation).Solentpedia: beskerme gebieten It gebiet is part fan en grinzget oan in tal wichtige beskerme nasjonale lânskippen, dêr't it New Forest Nasjonaal Park, en it Isle of Wight AONB ûnder binne.

De Solent wurdt it neamd yn 731 as Soluente; Solent is "in namme út de foar-Ingelske tiid, dêr't de oarsprong en betsjutting fan ûnwis is."A.D. Mills, Oxford Dictionary of English Place-Names, 2e edysje (Oxford University Press, 1998: ISBN 0192800744), s. 318.

Kategory:Seestrjitte yn Ingelân
Kategory:Seestrjitte fan de Atlantyske Oseaan